પોલીસનો આવો દુરૂપયોગ? પોલીસને આવી અન્ડરકવર ભેદી અને નાગરિકોને ડરાવવાની છૂટછાટ આપવામાં આવી કે આપવામાં આવે તો ગુજરાત અને ભારતના લોકોએ સમજી લેવું પડશે કે હવે લોકશાહી રહી નથી. જર્મનીની હિટલરશાહી કે રશિયાની ઝારશાહીની દિવસો આવી ગયા છે. જેમાં મારા જેવા સામાન્ય વ્યકિતની સાથે, ઓડિયો સાંભળીને ધ્રુજારી ચઢી જાય, આપણે થર થર કાંપી ઉઠીએ એવી એન્કાઉન્ટર કરવાની ધમકી બનાવટી ફોનવાળી સીસ્ટમનો ઉપયોગ કરીને આપવી તે બતાવે છે કે પોલીસનો કેવો ખતરનાક ઉપયોગ થઇ રહ્યો છે. તેમણે કહ્યું કે આ મુદ્દે સમાન વિચારશરણીવાળાઓને ભેગા કરીને લોકશાહી બચાવો યાત્રા શરૂ કરશે. આ મુદ્દે જરૂર પડે તો ન્યાયતંત્રના દ્વાર પણ ખટખટાવવામાં આવશે.